|  |
| --- |
| **TERMENI DE REFERINȚĂ****Anunț selecție pentru doi experți din UE pe tema investigațiilor financiare și recuperarea produselor infracțiunilor pentru două sesiuni de formare în domeniul traficului de persoane (doi formatori pentru fiecare sesiune)** |

Agenția Națională de Administrare a Bunurilor Indisponibilizate din România, în calitate de partener în cadrul proiectului finanțat de UE ISFP-2019-AG-THB-101022025 – WESTEROS 2 “Continuarea consolidării capacității de combatere a traficului de persoane cu accent pe prevenire, cooperare și recuperarea produselor infracțiunii”, intenționează să contracteze doi experți din UE pe tema investigațiilor financiare și recuperarea produselor infracțiunilor.

Experții selectați vor participa în calitate de formatori la două sesiuni de formare profesională distincte, care au ca scop să ofere profesioniștilor din domeniul aplicării legii metodele teoretice și practice și instrumentele specializate necesare în materia investigațiilor financiare și recuperării produselor infracțiunilor în cazurile de trafic de persoane.

|  |
| --- |
| **Coordonatorul proiectului** |

**Parchetul de pe lângă Înalta Curte de Casație și Justiție din România**, cu sediul în B-dul Libertății nr. 14, Sector 5, București, România

Beneficiar direct intern: **ANABI**

|  |
| --- |
| **Partenerii din cadrul proiectului** |

1. Poliția Federală Belgiană, Belgia

2. Școala Naţională de Magistratură, Polonia (KSSIP PL)

3. Agenția Națională de Administrare a Bunurilor Indisponibilizate, România (ANABI)

4. Agenția Națională Împotriva Traficului de Persoane, România (ANITP)

|  |
| --- |
| **Numărul și titlul poziției** |

Două sesiuni a câte 3 zile de formare profesională pe tema investigațiilor financiare și recuperarea produselor infracțiunilor – manualul ALEFA (<http://www.alefa.eu/ckeditor_uploads/files/165804-ALEFA-E-Publication-updated-14%2003%2019%20v%20edit%20with%20NO%20contacts.pdf>)

|  |
| --- |
| **Locul de desfășurare:** |

Sesiunile de formare profesională se vor desfășura în România, pe raza județelor Galați și Dolj, locațiile urmând a fi confirmate

|  |
| --- |
| **Limba de lucru:** |

Limba engleză

|  |
| --- |
| **Descrierea proiectului/Context** |

Proiectul WESTEROS 2 își propune să faciliteze și să îmbunătățească schimbul de cunoștințe la nivel strategic, operațional și de politică între parteneri, urmând cele mai recente tendințe în combaterea traficului de persoane.

Partenerii de proiect și alți profesioniști din domeniul aplicării legii din statele membre ale UE vor beneficia de cunoștințe avansate despre cum să: identifice în mod eficient rețelele financiare ilicite generate de traficul de persoane și să confiște/recupereze produsele infracțiunilor; îmbunătățească tehnicile de audiere în cazurile victimelor traficului de persoane pentru procurori, judecători și polițiști; îmbunătățească gestionarea cazurilor complexe (coordonare, strategie de investigare, constituirea echipei de investigare); depășească limitele de investigare/urmărire penală în cazurile de trafic de persoane; îmbunătățească gradul de conștientizare a grupurilor-țintă cu privire la exploatarea în cazurile de trafic de persoane; utilizeze tehnicile speciale de investigare la nivel național și european; organizeze operațiuni la nivel național sau european și ulterior să strângă probe prin audierea corespunzătoare a tuturor persoanelor implicate.

|  |
| --- |
| **Scopul contractelor de servicii** |

**Obiectiv general:** Să ofere profesioniștilor din domeniul aplicării legii metodele teoretice și practice și instrumentele specializate necesare în materia investigațiilor financiare și recuperării produselor infracțiunilor în cazurile de trafic de persoane.

**Obiective specifice:**

Două sesiuni a câte 3 zile de formare pe tema investigațiilor financiare și recuperarea produselor infracțiunilor – manualul ALEFA.

La fiecare sesiune de formare profesională vor participa 25 de participanți: 7 procurori din România, 5 ofițeri de poliție din România, 3 judecători din România, și 5 participanți din statele membre ale EU, inclusiv practicieni din Belgia și Polonia.

**Indicatori:**

- 50 de practicieni și-au dezvoltat abilități și au învățat metode pentru a întreprinde investigații financiare în materie de trafic de persoane.

- Peste 70% din chestionarele de feedback au returnat recenzii pozitive.

|  |
| --- |
| **Obligațiile experților selectați** |

1. Să redacteze și să pregătească materialele de formare profesională, de exemplu: prezentări, studii de caz, exemple practice.

2. Să contribuie la întocmirea agendei pentru sesiunea de formare profesională.

3. Să mențină legătura cu echipa de proiect și cu alți experți din echipa de formare profesională.

4. Să faciliteze discuțiile/dialogul în cadrul sesiunii de formare profesională și să încurajeze crearea de legături între participanți.

5. Să pregătească și să trimită un scurt raport cu cele mai bune practici având la bază conținutul sesiunii de formare profesională, la sfârșitul fiecărei sesiuni.

|  |
| --- |
| **Perioada de derulare a contractelor** |

Septembrie 2022 – Octombrie 2022

|  |
| --- |
| **Bugetul contractului** |

* Onorariul expertului (taxele sunt incluse): 3 zile/sesiune + 2 zile de pregătire = 5 zile/expert x 350 euro/zi inclusiv taxele = 1.750 euro/expert/sesiune x 2 experți x 2 sesiuni = 7.000 euro în total;

• Costuri de deplasare: max. 300 euro/expert x 2 experți x 2 sesiuni = 1200 euro în total;

• Diurna: (max.) 3 nopți/sesiune de formare x 200 euro = 600 euro/expert x 2 experți x 2 sesiuni de formare în Romania = 2400 euro în total. DSA se plătește numai pentru experții care locuiesc într-un alt oraș la mai mult de 50 km decât locația indicată de formare.

|  |
| --- |
| **Experiență profesională și criterii de calificare** |

**1. Cerințe generale**

* Să fie cetățean al UE, care lucrează pentru o instituție publică sau privată (națională, regională sau internațională) din domeniul traficului de persoane, al cooperării judiciare și polițienești internaționale, în calitate de procuror, judecător, polițist. Consultați Nota #2;
* Minimum 5 ani de experiență profesională ca procuror/judecător/polițist/academician/formator și să aibă o bună reputație profesională;
* Abilități foarte bune de prezentare în limba engleză – nivel B2/C1;
* Licență în drept sau științe politice;
* Studiile postuniversitare în domeniile relevante ca cele menționate mai sus pentru sesiunile de formare profesională reprezintă un avantaj;
* Experiența practică în subiectele proiectului reprezintă un avantaj.

**2. Cerințe specifice**

* Minimum 1 an de experiență ca formator/expert/lector/speaker/raportor în grupuri de lucru la nivel național/internațional sau minimum 5 participări ca speaker/formator la evenimente naționale/internaționale relevante;
* Minimum 3 ani de experiență pe tema investigațiilor financiare și recuperarea produselor infracțiunilor;
* Experiență în cazurile de trafic de persoane;
* Cunoașterea temeinică a standardelor UE în domeniul vizat de proiect și un portofoliu cu cel puțin 2 prezentări/lucrări/studii/articole relevante.

|  |  |
| --- | --- |
| **Criterii de selecție (100 puncte)**  | **Puncte acordate** |
| Minimum 5 ani de experiență profesională ca procuror/judecător/polițist sau procuror, judecător, polițist care desfășură activități didactice, precum și o bună reputație profesională*Pentru 5 ani de experiență profesională se vor acorda 15 puncte, iar pentru fiecare an suplimentar se va acorda câte 1 punct, până la 20 de puncte* | 20 puncte |
| Minimum 1 an de experiență ca formator/expert/lector/speaker/raportor în grupuri de lucru la nivel național/internațional sau minimum 5 participări ca speaker/formator la evenimente naționale/internaționale relevante*Pentru 1 an de experiență se acordă 15 puncte, iar pentru fiecare an suplimentar se acordă 1 punct, până la 20 de puncte sau pentru 5 participări ca speaker/formator la evenimente se acordă 15 puncte, iar pentru fiecare participare suplimentară se acordă 1 punct, până la 20 de puncte* | 20 puncte |
| Minimum 3 ani de experiență pe tema investigațiilor financiare și recuperarea produselor infracțiunilor*Pentru 3 ani de experiență se acordă 15 puncte, iar pentru fiecare an suplimentar se acordă 1 punct, până la 20 de puncte* | 20 puncte |
| Experiență în cazurile de trafic de persoane*Până la 1 an de experiență se acordă 5 puncte, iar pentru fiecare an suplimentar se acordă 1 punct, până la 15 puncte* | 15 puncte |
| Cunoașterea temeinică a standardelor UE în domeniul vizat de proiect și un portofoliu cu cel puțin 2 prezentări/lucrări/studii/articole relevante care sunt trimise împreună cu scrisoarea de intenție și CV-ul*Pentru 2 lucrări relevante se vor acorda 10 puncte, iar fiecare lucrare/articol suplimentar va primi 1 punct, până la 15 puncte* | 15 puncte |
| Cunoașterea fluentă a limbii engleze - nivel B2/C1 | 10 puncte |

Nota#1: Pentru a fi luat în considerare pentru selecție, un candidat trebuie să obțină minimum 65 de puncte. După evaluarea tuturor candidaturilor, comisia de evaluare va clasifica candidații în ordine descrescătoare în funcție de punctajul total obținut, candidatul care a primit cele mai multe puncte fiind clasat pe primul loc.

|  |
| --- |
| **Documente solicitate** |

Pentru a dovedi că îndeplinesc cerințele menționate mai sus, candidații trebuie să trimită următoarele documente (atașamente care nu depășesc 10 MB) la adresele de e-mail indicate mai jos:

1. Scrisoare de intenție în care se prezintă specializarea și experiența profesională relevante, temele pregătite pentru sesiunile de formare profesională pentru care candidează, precum și confirmarea disponibilității pentru programul de formare indicat; scrisoarea de intenție trebuie să fie însoțită de un portofoliu de lucrări personale relevante;
2. Curriculum vitae, de preferință în format Europass, care să dovedească îndeplinirea cerințelor generale și specifice;
3. Copie pașaport/carte de identitate.

Pe parcursul procedurii de selecție, comisia de selecție poate solicita și alte documente: copii ale diplomei (diplomelor) universitare relevante, referințe, scrisori de recomandare de la locurile de muncă/proiectele anterioare, copii ale documentelor care atestă experiența profesională.

Nota #2: Conform regulilor care guvernează acordul de grant, un expert subcontractat nu poate fi în prezent angajat al Ministerului Public din România - Parchetul de pe lângă Înalta Curte de Casație și Justiție sau al unuia dintre partenerii de proiect: Poliția Federală Belgiană din Belgia, Școala Națională de Magistratură din Polonia (KSSIP PL), Agenția Națională de Administrare a Bunurilor Indisponibilizate din România (ANABI) și Agenția Națională Împotriva Traficului de Persoane din România (ANITP). De asemenea, expertul subcontractat nu poate fi angajat de nicio instituție, agenție sau organism al UE.

**Pentru orice nelămuriri**, vă rugăm să o contactați pe doamna Andreea TIRLEA și/sau doamna Andra MITROI, persoane responsabile pentru implementarea tehnică a proiectului: andreea.tirlea@just.ro și andra.mitroi@just.ro.

Candidaturile vor fi trimise prin e-mail la adresele andreea.tirlea@just.ro și andra.mitroi@just.ro până cel târziu la data de 09 septembrie 2022, cu următorul subiect (de preferință): WESTEROS 2 - experți în formare profesională.